José Ornelas Carvalho

**José Ornelas Carvalho** (født 5. januar 1954 i Porto da Cruz i Machico på øya Madeira i Portugal) er en portugisisk ordensgeistlig og katolsk biskop av Leiria-Fátima.

## Liv og virke
### Bakgrunn
José Ornelas Carvalhos foreldre var António Tomás Carvalho og Benvinda de Ornelas. Han studerte ved gutteseminaret i Funchal fra 1964 til 1967. Han ville bli misjonær og gikk på i Jesu Hjerte-fedrenes misjonskollegium i Funchal (1967-1969), og studerte deretter ved kongregasjonens misjonsinstitutt i Coimbra (1969-1971).

Den 29. september 1972 avla han sine midlertidige løfter i Jesu Hjerte-fedrenes kongregasjon i Aveiro, og etter to års studier i filosofi tilbrakte han to år som misjonær i Mosambik, fra 1974 til 1976. Tilbake i Lisboa avsluttet han sin teologigrad ved *[[Universidade Católica Portuguesa]]* i Lisboa i 1979.

### Prest
Han ble presteviet den 9. august 1981 i hjembyen Porto da Cruz av biskop Maurílio de Gouveia, den gang titulærbiskop av *Mitylene.* 

I 1983 begynte han å undervise ved det teologiske fakultet ved *Universidade Católica Portuguesa*; han avbrøt engasjementet for å forberede doktorgraden i bibelteologi i Roma og Tyskland, som han avsluttet 14. juli 1997. Han underviste også ved presteseminaret *Vår Frue av Fátima*, i Alfragide.

Jesu Hjerte-fedrenes generalkapittel valgte ham tilordenens generalsuperior i 2003 som etterfølger etter argentineren Virginio Domingo Bressanelli. I 2009 ble han bekreftet for en annen funksjonsperiode, som endte  pinsen 2015 med valget av hans etterfølger Heiner Wilmer.

### Biskop av Setúbal
Pave Frans utnevnte ham til biskop av Setúbal den 24. august 2015.  Han ble ordinert til biskop av patriarken av Lisboa, kardinal Manuel Clemente, den 25. oktober samme år. Medkonsekratorer var hans forgjenger Gilberto dos Reis, og biskopen av Angra, António de Sousa Braga. 

I juni 2020 ble Ornelas Carvalho valgt til president for Den portugisiske bispekonferanse.

### Biskop av Leiria-Fátima
Den 28. januar 2022 utnevnte pave Frans ham til biskop av Leiria-Fátima.  Innsettelsen av José Ornelas Carvalho dette embede fant sted 13. mars samme år.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1773
* Pave Pius VIII (1761-1830) *1816
* Pave Pius IX (1792-1878) *1827
* Kardinal Alessandro Franchi (1819-1878) *1856
* Erkebiskop Gaetano Aloisi Masella (1826-1902) *1877
* Kardinal José Sebastião (d’Almeida) Neto, O.F.M. Disc. (1841-1920) *1880
* Biskop António José de Souza Barroso (1854-1918) *1891
* Biskop Manuel Luís Coelho da Silva (1859-1936) *1915
* Kardinal Manuel Gonçalves Cerejeira (1888-1977) *1928
* Kardinal Antonio Ribeiro (1928-1998) *1967
* Kardinal José da Cruz Policarpo (1936-2014) *1978
* Kardinal Manuel Clemente (1948-) *2000
* Biskop *José Ornelas Carvalho* (1954- ) *2015

## Referanser